José Luis González Bernal

Iste articlo ye sobre un pintor y debuixant aragonés; ta atros usos, se veiga José Luis González.

José Luis González Bernal, naixito de Zaragoza (comarca de Zaragoza) o 30 de marzo de 1908 y muerto en París (Francia) o 18 de noviembre de 1939, estió un pintor y debuixant aragonés d'o Surrealismo.

Fació a suya formación artistica en a Escuela d'Artes y Oficios de Zaragoza, que completó dende 1929 en París, a on conoixió o surrealismo. D'ideolochía anarquista, en esclatar a Guerra Civil espanyola tornó a la pensinsula a esfender a Segunda Republica espanyola atamas d'a suya fráchil salut, morindo poco dimpués de rematar a guerra en l'exilio en París.

A suya obra fue desconoixita en Espanya por motivos politicos dica meyatos d'os anyos 1970, cuan remataba a dictadura franquista, estando alavez cuan se reconoixió o suyo papel destacato en as vanguardias artisticas aragonesas d'os anyos 1930.

 Vinclos externos 
  Juan José Luis González Bernal en a Gran Enciclopedia Aragonesa.

Categoría:Debuixants d'Aragón
Categoría:Exiliaus aragoneses en Francia
Categoría:Muertos en París
Categoría:Naixius de Zaragoza
Categoría:Pintors d'Aragón
Categoría:1908 (naixencias)
Categoría:1939 (muertes)